༄༅། ། བློ་བཟད་རྒྱལ་བའི་གསང་གསུམ་འཕྲིན་ལས་ཀུན། ། ཐུབ་བསྟན་
སྤེལ་ཕྱིར་ངུར་སྨྲིག་ཚུལ་འཛིན་པ། ། དྲིན་ཅན་བླ་མ་དཀྱིལ་འཁོར་རྒྱ་མཚོའི་མགོན། །
གསོལ་བ་འདེབས་སོ་སྲིད་ཞིའི་འཇིགས་ལས་སྐྱོབས། ། རྩ་བའི་བླ་མ་མགོན་པོ་
འཇམ་པའི་དབྱངས། ། ཕྱི་ནང་བདུད་དཔུང་མཐར་བྱེད་གཤིན་རྗེའི་གཤེད། ། དབྱེར་
མེད་ལྷག་པའི་ལྷ་མཆོག་གཏན་གྱི་སྐྱབས། ། འབྲལ་མེད་སྙིང་གི་པདྨོའི་དབུས་སུ་
བཞུགས། ། འདི་དང་བར་དོ་ཕྱི་མའི་ཚེ་རབས་ཕྲེང་། ། རྣམ་པ་ཀུན་ཏུ་ཁྱོད་ཞབས་
པདྨོ་དང་། ། སྐད་ཅིག་ཙམ་ཡང་མི་འབྲལ་གསང་གསུམ་གྱི། ། བྱིན་རླབས་བདུད་
- 65 -

བླམ་དམ་པའི་ཞབས་བརྟན་གསོལ་འདེབས་ཀྱི་སྐོར།
རྩིས་རྟག་ཏུ་འཚོ་བར་ཤོག ། སྒོ་གསུམ་སྡིག་སྒྲིབ་དྲི་མ་ཀུན་བྱང་སྟེ། ། ཤེས་བྱའི་
གནས་ཚུལ་འབྱེད་པའི་རྣམ་དཔྱོད་དང་། ། མདོ་སྔགས་ཐབས་ཤེས་ལམ་གྱི་རྟོགས་
པའི་དཔལ། ། རིང་བོར་མི་ཐོགས་རྒྱུད་ལ་སྐྱེ་བར་ཤོག ། བླ་མ་འཇམ་དཔལ་ཞི་ཁྲོའི་
རྡོ་རྗེ་གསུམ། ། རྩེ་གཅིག་བསྒོམ་པའི་རྣལ་འབྱོར་མཐར་ཕྱིན་ནས། ། ཕྱི་ནང་གསང་
བའི་གཤིན་རྗེའི་དཔུང་བཅོམ་སྟེ། ། ཟུང་འཇུག་བླ་མེད་བདེ་ཆེན་དཔལ་ཐོབ་ཤོག །
ཅེས་པ་འདི་ནི་དད་ལྡན་གུས་སློབ་དབལ་ཤུལ་དགེ་སློང་བློ་བཟང་སྦྱིན་པ་ནས་ཁ་ཏོན་དུ་བྱེད་རྒྱུཪ་
དགོས་ཚུལ་ལྟར། ༧ བཙུན་གཟུགས་བློ་བཟང་འཕྲིན་ལས་ཀྱིས་བྲིས་པ་ཛ་ཡནྟུ།